ਜੋਸ਼ ਇੰਗਲਿਸ

**ਜੋਸ਼ੁਆ ਪੈਟਰਿਕ ਇੰਗਲਿਸ** ਇੱਕ ਅੰਗਰੇਜ਼ੀ-ਜੰਮਪਲ ਆਸਟਰੇਲੀਆਈ ਕ੍ਰਿਕਟਰ ਹੈ। ਜਿਸਦਾ (ਜਨਮ 4 ਮਾਰਚ 1995) ਨੂੰ ਇੰਗਲੈਂਡ ਵਿਚ ਹੋਇਆ ਹੈ। ਜੋ ਆਸਟਰੇਲੀਆਈ ਵੱਲੋਂ ਅੰਤਰਰਾਸ਼ਟਰੀ ਕ੍ਰਿਕਟ ਦੇ ਤਿੰਨੋਂ ਫਾਰਮੈਟਾਂ ਵਿੱਚ ਵਿਕਟ-ਕੀਪਰ-ਬੱਲੇਬਾਜ਼ ਵਜੋਂ  ਨੁਮਾਇੰਦਗੀ ਕਰਦਾ ਹੈ। ਇੰਗਲਿਸ ਨੇ ਓਡੀਆਈ ਅਤੇ ਟੀ-20 ਵਿੱਚ ਆਸਟਰੇਲੀਆ ਦੀ ਕਪਤਾਨੀ ਕੀਤੀ ਹੈ। ਉਹ ਪੱਛਮੀ ਆਸਟਰੇਲੀਆ ਅਤੇ ਪਰਥ ਸਕੌਰਚਰਜ਼ ਲਈ ਘਰੇਲੂ ਕ੍ਰਿਕਟ ਖੇਡਦਾ ਹੈ। ਇੰਗਲਿਸ 2023 ਆਈਸੀਸੀ ਕ੍ਰਿਕਟ ਵਿਸ਼ਵ ਕੱਪ ਜਿੱਤਣ ਵਾਲੀ ਆਸਟਰੇਲੀਆਈ ਟੀਮ ਦਾ ਮੈਂਬਰ ਸੀ। ਇੰਗਲਿਸ 2021 ਟੀ-20 ਵਿਸ਼ਵ ਕੱਪ ਜਿੱਤਣ ਵਾਲੀ ਆਸਟਰੇਲੀਆਈ ਟੀਮ ਦਾ ਮੈਂਬਰ ਸੀ, ਪਰ ਟੂਰਨਾਮੈਂਟ ਵਿੱਚ ਨਹੀਂ ਖੇਡਿਆ। ਉਸਨੇ ਫਰਵਰੀ 2022 ਵਿੱਚ ਆਸਟਰੇਲੀਆ ਕ੍ਰਿਕਟ ਟੀਮ ਲਈ ਆਪਣਾ ਅੰਤਰਰਾਸ਼ਟਰੀ ਡੈਬਿਊ ਕੀਤਾ ਸੀ। 2023 ਆਈਸੀਸੀ ਵਿਸ਼ਵ ਟੈਸਟ ਚੈਂਪੀਅਨਸ਼ਿਪ ਫਾਈਨਲ ਜਿੱਤਣ ਵਾਲੀ ਆਸਟਰੇਲੀਆ ਦੀ ਟੀਮ ਦਾ ਵੀ ਇੰਗਲਿਸ ਹਿੱਸਾ ਸੀ। ਤਿੰਨਾਂ ਫਾਰਮੈਟਾਂ ਵਿੱਚ ਸੈਂਕੜੇ ਬਣਾਉਣ ਵਾਲਾ ਚੌਥਾ ਆਸਟਰੇਲੀਆ ਦਾ ਖਿਡਾਰੀ  ਹੈ।

## ਪਿਛੋਕੜ 
ਜੋਸ਼ ਇੰਗਲਿਸ ਦਾ ਜਨਮ ਲੀਡਸ, ਇੰਗਲੈਂਡ ਵਿੱਚ ਹੋਇਆ ਸੀ ਅਤੇ ਜਦ ਉਸਦੀ ਉਮਰ 14 ਸਾਲ ਦੀ ਸੀ ਤਾਂ ਉਹ ਆਪਣੇ ਪਰਿਵਾਰ ਨਾਲ ਆਸਟਰੇਲੀਆ ਆ ਗਏ ਸਨ।

## ਕੈਰੀਅਰ 
ਇੰਗਲਿਸ ਨੇ ਦਸੰਬਰ 2015 ਵਿੱਚ ਆਸਟਰੇਲੀਆ ਦੇ ਦੌਰੇ ਦੌਰਾਨ ਵੈਸਟ ਇੰਡੀਜ਼ ਖਿਲਾਫ ਕ੍ਰਿਕਟ ਆਸਟਰੇਲੀਆ ਇਲੈਵਨ ਲਈ ਆਪਣੀ ਪਹਿਲੀ ਸ਼੍ਰੇਣੀ ਦੀ ਸ਼ੁਰੂਆਤ ਕੀਤੀ ਸੀ। ਇੰਗਲਿਸ ਨੇ ਜਨਵਰੀ 2017 ਵਿੱਚ ਆਸਟ੍ਰੇਲੀਆ ਦੇ ਦੌਰੇ ਦੌਰਾਨ ਪਾਕਿਸਤਾਨੀ ਦੇ ਵਿਰੁੱਧ ਕ੍ਰਿਕਟ ਆਸਟਰੇਲੀਆ ਇਲੈਵਨ ਲਈ ਆਪਣੀ ਲਿ ਸੂਚੀ ਏ ਦੀ ਸ਼ੁਰੂਆਤ ਕੀਤੀ। ਉਸਨੇ 23 ਦਸੰਬਰ 2017 ਨੂੰ ਬਿੱਗ ਬੈਸ਼ ਲੀਗ ਸੀਜ਼ਨ ਵਿੱਚ ਪਰਥ ਸਕੌਰਚਰਜ਼ ਲਈ ਆਪਣਾ 20-20 ਵਿੱਚ ਡੈਬਿਊ ਕੀਤਾ ਸੀ।

ਅਕਤੂਬਰ 2020 ਵਿੱਚ, 2020-21 ਸ਼ੈਫੀਲਡ ਸ਼ੀਲਡ ਸੀਜ਼ਨ ਦੇ ਸ਼ੁਰੂਆਤੀ ਗੇਡ਼ ਵਿੱਚ ਇੰਗਲਿਸ ਨੇ ਦੱਖਣੀ ਆਸਟਰੇਲੀਆ ਵਿਰੁੱਧ ਨਾਬਾਦ 153 ਦੌੜਾਂ ਬਣਾ ਕੇ ਆਪਣਾ ਪਹਿਲਾ ਪਹਿਲੇ ਦਰਜੇ ਦਾ ਸੈਂਕੜਾ ਬਣਾਇਆ। ਮਾਰਚ 2021 ਵਿੱਚ, ਇੰਗਲਿਸ ਨੂੰ ਲੈਸਟਰਸ਼ਾਇਰ ਕਾਉਂਟੀ ਕ੍ਰਿਕਟ ਕਲੱਬ ਦੁਆਰਾ ਇੰਗਲੈਂਡ ਵਿੱਚ 2021 ਟੀ-20 ਬਲਾਸਟ ਟੂਰਨਾਮੈਂਟ ਵਿੱਚ ਖੇਡਣ ਲਈ ਹਸਤਾਖਰ ਕੀਤਾ ਗਿਆ ਸੀ। ਜੂਨ 2021 ਵਿੱਚ, ਇੰਗਲਿਸ ਨੇ ਇੱਕ ਟੀ-20 ਮੈਚ ਵਿੱਚ ਆਪਣਾ ਪਹਿਲਾ ਸੈਂਕੜਾ ਬਣਾਇਆ, ਜਿਸ ਵਿੱਚ ਲੈਸਟਰਸ਼ਾਇਰ ਲਈ 103 ਨਾਬਾਦ ਰਿਹਾ ਸੀ। ਉਸਨੇ ਆਪਣਾ ਦੂਜਾ ਟੀ-20 ਸੈਂਕੜਾ, ਵੋਰਸੈਸਟਰਸ਼ਾਇਰ ਦੇ ਵਿਰੁੱਧ, 61 ਗੇਂਦਾਂ ਵਿੱਚ ਨਾਬਾਦ 118 ਦੌੜਾਂ ਨਾਲ ਬਣਾਇਆ ਸੀ।

ਸਾਲ 2021 ਅਗਸਤ ਵਿੱਚ, ਇੰਗਲਿਸ ਨੂੰ 2021 ਆਈਸੀਸੀ ਪੁਰਸ਼ ਟੀ-20 ਵਿਸ਼ਵ ਕੱਪ ਲਈ ਆਸਟਰੇਲੀਆ ਦੀ ਟੀਮ ਵਿੱਚ ਸ਼ਾਮਲ ਕੀਤਾ ਗਿਆ ਸੀ, ਜੋ ਕਿ ਰਾਸ਼ਟਰੀ ਟੀਮ ਵਿੱਚੋਂ ਉਸ ਦੀ ਪਹਿਲੀ ਕਾਲ ਸੀ। ਸਾਲ 2022 ਜਨਵਰੀ ਵਿੱਚ, ਇੰਗਲਿਸ ਨੂੰ ਸ਼੍ਰੀਲੰਕਾ ਵਿਰੁੱਧ ਲੜੀ ਲਈ ਆਸਟਰੇਲੀਆ ਦੀ ਟੀ-20 ਅੰਤਰਰਾਸ਼ਟਰੀ ਟੀਮ ਵਿੱਚ ਸ਼ਾਮਲ ਕੀਤਾ ਗਿਆ ਸੀ। ਇੰਗਲਿਸ ਨੇ 11 ਫਰਵਰੀ 2022 ਨੂੰ ਸ਼੍ਰੀਲੰਕਾ ਦੇ ਵਿਰੁੱਧ ਆਸਟਰੇਲੀਆ ਲਈ ਆਪਣਾ ਟੀ-20  ਡੈਬਿਊ ਕੀਤਾ। ਉਸੇ ਮਹੀਨੇ ਬਾਅਦ ਵਿੱਚ, ਇੰਗਲਿਸ ਨੂੰ ਪਾਕਿਸਤਾਨ ਦੇ ਦੌਰੇ ਲਈ ਆਸਟਰੇਲੀਆ ਦੀ ਇੱਕ ਦਿਨਾ ਅੰਤਰਰਾਸ਼ਟਰੀ ਟੀਮ ਵਿੱਚ ਸ਼ਾਮਲ ਕੀਤਾ ਗਿਆ ਸੀ। 2023 ਵਿੱਚ, ਉਸਨੂੰ ਓਡੀਆਈ ਕ੍ਰਿਕਟ ਵਿਸ਼ਵ ਕੱਪ ਲਈ ਆਸਟਰੇਲੀਆ ਦੀ ਟੀਮ ਵਿੱਚ ਚੁਣਿਆ ਗਿਆ ਸੀ। ਉਸ ਨੇ ਆਪਣੇ ਤੀਜੇ ਮੈਚ ਵਿੱਚ ਸ੍ਰੀਲੰਕਾ ਵਿਰੁੱਧ 210 ਦੇ ਟੀਚੇ ਦਾ ਪਿੱਛਾ ਕਰਦੇ ਹੋਏ 59 ਗੇਂਦਾਂ ਵਿੱਚ 58 ਦੌੜਾਂ ਬਣਾਈਆਂ। ਨਵੰਬਰ 2023 ਵਿੱਚ, ਉਸਨੇ ਵਿਸ਼ਾਖਾਪਟਨਮ ਵਿੱਚ ਭਾਰਤ ਦੇ ਵਿਰੁੱਧ ਪਹਿਲੇ ਟੀ-20 ਵਿੱਚ ਆਪਣਾ ਪਹਿਲਾ ਟੀ-20 ਸੈਂਕੜਾ ਬਣਾਇਆ।

ਸਾਲ 2024 ਮਈ ਵਿੱਚ, ਇੰਗਲਿਸ ਨੂੰ 2024 ਆਈਸੀਸੀ ਪੁਰਸ਼ ਟੀ-20 ਵਿਸ਼ਵ ਕੱਪ ਲਈ ਆਸਟਰੇਲੀਆ ਦੀ ਟੀਮ ਵਿੱਚ ਸ਼ਾਮਲ ਕੀਤਾ ਗਿਆ ਸੀ।

ਜੁਲਾਈ 2024 ਵਿੱਚ ਇੰਗਲਿਸ ਨੂੰ ਸਕਾਟਲੈਂਡ ਅਤੇ ਇੰਗਲੈਂਡ ਦੇ ਦੌਰੇ ਲਈ ਆਸਟਰੇਲੀਆ ਦੀ ਟੈਸਟਟੀਮ ਵਿੱਚ ਸ਼ਾਮਲ ਕੀਤਾ ਗਿਆ ਸੀ। 6 ਸਤੰਬਰ 2024 ਨੂੰ ਸਕਾਟਲੈਂਡ ਦੇ ਵਿਰੁੱਧ ਦੂਜੇ ਟੀ-20 ਵਿੱਚ, ਇੰਗਲਿਸ ਨੇ ਆਪਣਾ ਦੂਜਾ ਟੀ-20 ਸੈਂਕੜਾ ਬਣਾਇਆ। ਇੰਗਲਿਸ ਨੇ 43 ਗੇਂਦਾਂ ਵਿੱਚ 100 ਦੌੜਾਂ ਬਣਾਈਆਂ ਜਿਸ ਨਾਲ ਇਹ ਟੀ-20 ਵਿੱਚ ਕਿਸੇ ਆਸਟਰੇਲੀਆਈ ਬੱਲੇਬਾਜ਼ ਦੁਆਰਾ ਬਣਾਇਆ ਗਿਆ ਸਭ ਤੋਂ ਤੇਜ਼ ਸੈਂਕੜਾ ਬਣ ਗਿਆ।

ਇੰਗਲਿਸ ਨੇ 10 ਨਵੰਬਰ 2024 ਨੂੰ ਪਾਕਿਸਤਾਨ ਖਿਲਾਫ ਤੀਜੇ ਓਡੀਆਈ ਮੈਚ ਵਿੱਚ ਪੈਟ ਕਮਿੰਸ ਦੀ ਥਾਂ ਟੀਮ ਦੀ ਕਪਤਾਨੀ ਕੀਤੀ।

ਸਾਲ 2025ਦੇ ਜਨਵਰੀ ਵਿੱਚ ਆਸਟ੍ਰੇਲੀਆ ਦੇ ਸ਼੍ਰੀਲੰਕਾ ਦੌਰੇ ਵਿੱਚ ਪਹਿਲੇ ਟੈਸਟ ਤੋਂ ਪਹਿਲਾਂ, ਇੰਗਲਿਸ ਨੇ ਜਿਓਫ ਮਾਰਸ਼ ਤੋਂ ਆਪਣੀ 'ਬੈਗੀ ਗ੍ਰੀਨ' ਟੈਸਟ ਟੋਪੀ ਪ੍ਰਾਪਤ ਕੀਤੀ ਅਤੇ ਆਸਟਰੇਲੀਆ ਲਈ ਟੈਸਟ ਖੇਡਣ ਵਾਲਾ 470ਵਾਂ ਆਸਟਰੇਲੀਆਈ ਖਿਡਾਰੀ ਬਣ ਗਿਆ। 

## ਅੰਕੜੇ 
*ਅੰਕੜੇ 20 ਜਨਵਰੀ, 2024 ਤੱਕ ਸਹੀ ਹਨ*

## ਹਵਾਲੇ 
## ਬਾਹਰੀ ਲਿੰਕ 
* 
ਸ਼੍ਰੇਣੀ:ਆਸਟਰੇਲੀਆ ਦੇ ਕ੍ਰਿਕਟ ਖਿਡਾਰੀ
ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਜਨਮ 1995